Chaufføren kørte klokken 18.40 på Ny Strandvej i Løkken på vej mod en rundkørsel, da han pludselig kørte af vejen og endte i nogle klitter. Ved ulykken blev chaufføren kastet ud igennem forruden, og han er kørt til sygehuset i Hjørring. Der er umiddelbart ikke sket ham noget alvorligt. Der var ingen passagerer i bussen, og der var heller ikke andre trafikanter involveret i ulykken.
Det var formentlig et ildebefindende hos chaufføren, som fik bussen på afveje.